36. Dôsledky nadobudnutia platnosti Lisabonskej zmluvy na prebiehajúce medziinštitucionálne rozhodovacie procesy (
Takis Hatzigeorgiou
(EL) Iba niekoľko sekúnd na vysvetlenie stiahnutia nášho pozmeňujúceho a doplňujúceho návrhu: náš pozmeňujúci o doplňujúci návrh sme stiahli v absolútnom a pevnom presvedčení, že Konferencia predsedov, ktorá má túto otázku preskúmať, veľmi vážne vezme do úvahy podstatu a znenie nášho pozmeňujúceho a doplňujúceho návrhu.
Chcel by som pripomenúť Parlamentu, že v našom pozmeňujúcom a doplňujúcom návrhu žiadame Komisiu, aby preskúmala zmenu nariadenia o priamom obchode medzi Európskou úniou a oblasťami Cypru, ktoré nie sú pod kontrolou Cyperskej republiky.
